Apstiprinu:

Ventspils novada IP vadītāja

 \_\_\_\_\_\_\_\_\_\_\_\_\_\_\_ A. Klimoviča

Ventspils novada VIII Mūzikas olimpiādes nolikums 2019

**Olimpiādes tēma: Muzicē un saceri**

**I. Mūzikas olimpiādes mērķi un uzdevumi:**

1.1. rosināt skolēnus padziļināt zināšanas mūzikā un pilnveidot muzicēšanas prasmes;

1.2. attīstīt skolēnos prasmi savu muzikālo ideju īstenošanai izvēlēties atbilstošus mūzikas izteiksmes līdzekļus;

1.3. paaugstināt mācību priekšmeta Mūzika prestižu;

1.4. radīt skolēniem un viņu pedagogiem pieredzes apmaiņas iespējas.

**II. Mūzikas olimpiādes dalībnieki:**

5.–12. klases skolēni.

Mūzikas olimpiāde notiek divās vecuma grupās:

1.grupa: 12–15 gadi;

2.grupa: 16–19 gadi.

**Dalībnieka personas datu aizsardzības nosacījumi** (*pielikums Nr.1*)

Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.

#### Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti

**III. Mūzikas olimpiādes organizatori:**

Ventspils novada Mūzikas skolotāju metodiskā apvienība un Izglītības pārvalde

**IV. Mūzikas olimpiādes norise, laiks un vieta:**

Pirmais posms: skolas (līdz 26.01.2019.);

Otrais posms: Ventspils novada olimpiāde **- Puzes pamatskolā 07. 03**.; **pieteikties līdz 04. 03.2019., e-pasts- chachine@inbox.lv**

Trešais posms – kultūrvēsturisko novadu olimpiāde -**Talsos 22. 03.2019.,**

Katrs novads (pilsēta) izvirza ne vairāk kā divus dalībniekus katrā vecuma grupā.

**V. Olimpiādes saturs**

Olimpiāde notiek trijās daļās.

**I. Mūzikas klausīšanās**, mūzikas teorija (rakstiski) un dziedāšana un ritmizēšana pēc notīm

Olimpiādes 1.daļa notiek divos posmos:

* mūzikas klausīšanās un teorētiskie jautājumi, kas saistīti ar mūzikas klausīšanos un klausāmā skaņdarba saturu (darba lapas ar kompozīcijas, laikmeta, mūzikas valodas raksturojumu, mūzikas formas, izpildītāju sastāva noteikšanu);
* dziedāšana un ritmizēšana pēc notīm (katrs dalībnieks izlozē vingrinājumus un izpilda tos individuāli).

**II. Tautasdziesmas atskaņošana (koncertsituācijā**)

Tautasdziesma pēc skolēna izvēles, to var izpildīt a cappella vai ar nenoteikta augstuma skanējuma instrumentu pavadījumu. Skolēns tautasdziesmu izpilda no galvas.

**III. Savas kompozīcijas atskaņošana**

Oriģinālkompozīcija – oriģināldziesma, instrumentāls oriģinālskaņdarbs vai tautasdziesmas apdare; savas kompozīcijas radoša audiovizuāla, multimediāla prezentācija.

Kompozīcijas ilgums nedrīkst pārsniegt trīs minūtes.

Tautasdziesmas notis, kā arī sava oriģināldarba partitūra katrā olimpiādes posmā jāiesniedz pirms uzstāšanās žūrijas komisijai.

**VI. Vērtēšanas kritēriji:**

atbilstība uzdevumu nosacījumiem;

zināšanas tēmas ietvaros;

mākslinieciskā izpildījuma kvalitāte;

emocionalitāte un artistiskums;

oriģinalitāte.

Katra uzdevuma izpildi vērtē ar 0–10 punktiem; vietas un apbalvojumus piešķir, pamatojoties uz iegūto punktu kopsummu par katru no olimpiādes daļām:

* labākais dalībnieks teorētiskajos jautājumos;
* labākais tautasdziesmas/ skaņdarba izpildītājs;
* interesantākā orģinālkompozīcija.

VIII Mūzikas olimpiādes mūzikas klausīšanās skaņdarbu saraksts atrodams Mūzikas asociācijas mājas lapā <http://muzikasskolotajiem.blogspot.com/p/v.html>

Mūzikas met.apv. vad. : L. Čače

 2018. gada 28. decembrī

*Pielikums Nr.1*

**Dalībnieka personas datu aizsardzības nosacījumi**

Pielikumā lietotas definīcijas:

1. *Dalībnieks* – fiziska persona, kura piedalās pasākumā kultūrizglītības, vides interešu izglītības, tehniskās jaunrades un audzināšanas darba jomā un kuru tieši vai netieši var identificēt pasākumā laikā. Dalībnieks ir informēts par to, ka var tikt apstrādāti viņa personas dati, fiksējot tos audio, audiovizuālā un fotogrāfiju veidā.

2. *Pārzinis* – Ventspils novada pašvaldība (Ventspils novada pašvaldības Izglītības pārvalde, juridiskā adrese: Skolas iela 4,Ventspils, LV-3601), kas nosaka personas datu apstrādes mērķus un apstrādes līdzekļus, kā arī atbild par personas datu apstrādi atbilstoši normatīvo aktu prasībām.

3. *Personas dati* – jebkura informācija, kas attiecas uz identificētu vai identificējamu fizisku personu.

4. *Regula* – Eiropas Parlamenta un Padomes Regula (ES) 2019/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvību apriti (pieejama [*https://eur-lex.europa.eu/legal*](https://eur-lex.europa.eu/legal) *content/LV/TXT/?uri=CELEX%3A32016R0679*).

5. *Pasākums* – jebkādas bērnu un jauniešu radošās un mākslinieciskās aktivitātes, tostarp skate, festivāls, salidojums, konkurss, sarīkojums, izrāžu parāde, izstāde, sacensības u.c.

6. *Apstrāde* – jebkura ar personas datiem vai personas datu kopumiem veikta darbība vai darbību kopums, ko veic ar vai bez automatizētiem līdzekļiem, piemēram, vākšana, reģistrācija, organizēšana, strukturēšana, glabāšana, pielāgošana vai pārveidošana, atgūšana, aplūkošana, izmantošana, izpaušana, nosūtot, izplatot vai citādi darot tos pieejamus, saskaņošana vai kombinēšana, ierobežošana, dzēšana vai iznīcināšana.

7. *Apstrādātājs* – fiziska vai juridiska persona, publiska iestāde, aģentūra vai cita struktūra, kura pārziņa vārdā un uzdevumā apstrādā personas datus.

**AUDIO, AUDIOVIZUĀLĀ UN FOTOFIKSĀCIJA**

1. Šīs sadaļas mērķis atbilstoši Regulas prasībām ir sniegt pasākuma dalībniekam informāciju par pasākuma norises fiksāciju audio, audiovizuālā un fotogrāfiju veidā.
2. Pārzinis informē, ka pasākuma norise var tikt fiksēta audio, audiovizuālā un fotogrāfiju veidā (turpmāk – Fiksācija) ar nolūku popularizēt bērnu radošās aktivitātes un atspoguļot to norisi sabiedrības interesēs.
3. Pasākuma norises audio, audiovizuālās fiksēšanas un fotografēšanas rezultātā iegūtais materiāls neierobežotu laiku tiks saglabāts un publiskots iepriekš norādītajam nolūkam.
4. Pārzinis ir tiesīgs izmantot Fiksāciju jebkādā veidā kopumā vai pa daļām, atļaut vai aizliegt tās izmantošanu ar vai bez atlīdzības. Dalībnieks ir informēts, ka Pārzinis izmantos šīs tiesības brīvi pēc saviem ieskatiem, tajā skaitā, ka ir tiesīgs nodot tās tālāk trešajām personām. Dalībniekam ir tiesības pieprasīt no Pārziņa informāciju par trešajām personām.
5. Dalībnieks var iebilst pret šajā sadaļā noteiktajām darbībām un pieprasīt pārtraukt tās tikai gadījumā, ja konkrētajā Fiksācijā dalībnieks ir tieši identificējams un Pārzinim ir tehniski iespējams dzēst konkrēto dalībnieku un/vai neizmantot konkrēto Fiksāciju.
6. Pasākumā esošie plašsaziņas un masu informācijas līdzekļi darbojas saskaņā ar to profesionālo darbību regulējošajiem likumiem un atbild par personas datu apstrādi atbilstoši normatīvo aktu prasībām.

**PASĀKUMA PERSONAS DATU APSTRĀDE, TO DROŠĪBA UN AIZSARDZĪBA**

1. Šīs sadaļas mērķis ir sniegt dalībniekam pilnīgu informāciju par viņa personas datu apstrādes pārzini, mērķiem un tiesisko pamatu.

Dalībnieka personas dati tiek iegūti un apstrādāti, pamatojoties uz Ventspils novada domes 2016.gada 29. septembra nolikumu Nr.3 „Ventspils novada pašvaldības Izglītības pārvaldes nolikums”. Saskaņā ar Regulas 6.panta pirmās daļas c) apakšpunktu personas datu apstrāde tiek veikta, lai izpildītu uz pārzini attiecināmu juridisku pienākumu.

1. Dalībnieka datu apstrādes mērķi:

2.1. pasākuma popularizēšana, pasākuma atspoguļošana, sabiedrības informēšana par pasākuma norisi,

2.2. dalībnieka personu datu glabāšana arhivēšanas nolūkiem sabiedrības interesēs un statistikas nolūkiem.

1. Dalībnieka dati tiek vākti un apstrādāti tikai tādā apjomā, cik tas nepieciešams šajā pielikumā noteikto mērķu un Latvijas Republikas normatīvo aktu prasību izpildei. Dalībnieka personas dati, kas izriet no audio, audiovizuālajām un fotofiksācijām, ir glabājami pastāvīgi.
2. Dalībnieka tiesības:

4.1. pieprasīt Pārzinim piekļuvi dalībnieka personas datiem;

4.2. pieprasīt Pārzinim dalībnieka personas datu labošanu vai dzēšanu, vai apstrādes ierobežošanu attiecībā uz dalībnieku, vai tiesības iebilst pret apstrādi;

4.3. iesniegt sūdzību uzraudzības iestādei – Datu valsts inspekcijai.

1. Dalībnieka personas datu apstrādes ietvaros Pārzinis nodrošina:

5.1. informācijas sniegšanu dalībniekam;

5.2. tehnisko un organizatorisko pasākumu veikšanu dalībnieka personas datu drošības un aizsardzības nodrošināšanai;

5.3. iespēju dalībniekam labot, dzēst tā sniegtos personas datus, ierobežot un iebilst pret dalībnieka personas datu apstrādi tiktāl, cik tas nav pretrunā ar Pārziņa pienākumiem un tiesībām, kas izriet no normatīvajiem aktiem un šo pielikumu.

1. Pārzinis apņemas bez nepamatotas kavēšanās paziņot dalībniekam par personas datu aizsardzības pārkāpumu gadījumā, ja dalībnieka personas datu aizsardzības pārkāpums varētu radīt augstu risku dalībnieka tiesībām un brīvībām.
2. Dalībnieks var īstenot savas tiesības, tostarp tiesības uzdot Pārzinim jautājumus, rakstiski sazinoties ar Pārzini: *aina.klimovica@ventspilsnd.lv* vai rakstot Ventspils novada pašvaldības Izglītības pārvaldei, Skolas ielā 4, Ventspilī, LV - 3601, kā arī telefoniski pa tālruni 63629461.
3. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz dalībnieka tiesībām un brīvībām, Pārzinis īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
4. Informācija par personas datu apstrādes pārzini:

Ventspils novada pašvaldība (*Ventspils novada pašvaldības Izglītības pārvalde*),

reģistrācijas Nr. 90000052035,

adrese: Skolas iela 4, Ventspils, LV-3601,

e-pasta adrese: *info@ventspilsnd.lv*

1. Datu aizsardzības speciālista e-pasta adrese: *datuaizsardziba@ventspilsnd.lv**.*